रबिबारखालि बलिउडनि फावखुंग्रि टापसि पन्नुआ सुसान्त सिं राजपुतनि थैनायनि केसनि सायाव टुइट खालामनाय उनाव दिनै बिजेपिनि राम कदमआ फिननाय होनानै टुइट खालामदों । टापसि पन्नुआ गावनि टुइटआव बंदोंदि दि- “आं गावनो सुसान्तखौ मिथियामोन आरो रियाखौबो मिथिया । नाथाय सासे मानसिखौ दायनिगिरि होननानै फोरमान जानायनि सिगाङावनो दायनिगिरि होननानै बुंथिनाया गोरोन्थि। सोरनिबा सायाव बेफोरबादि दाय होनायनि सिगाङावनो आयेनखौ फोथायग्रोनांगौ ।“